Boek: ‘Skeur’ – Carel van RooyenCarel van Rooyen Dit is nie asof Maria elke dag oor die toekoms droom nie. Sy het egter altyd gedink hulle het darem een. Maar die lewe is ŉ veldbrand wat alles vernietig. Dit maak nie altyd sin nie. Soos haar pa wat te vroeg weg is. Of hoe meneer Voster haar laat voel. En nou is die verlede al wat daar is. Hulle voorspel die Nightshifts gaan alles vernietig. Vrydag 21 Julie is dalk die laaste dag. Die dag waarop Luan haar nooi na ŉ kuier by sy huis saam met die skool se gewildste kinders. Maar ken sy enige van hulle werklik? Ken sy haarself? Onder die regte omstandighede kan enigiemand gevaarlik wees. Carel van Rooyen is gebore en getoë in Kakamas. Hy het ŉ honneursgraad in Afrikaans en Nederlands aan die Universiteit Stellenbosch behaal en werk tans in die onderrigsektor as DTP-spesialis by Optimum Learning Technologies. Van Rooyen is 28 en woon in Durbanville. Prys: R175,00* *Prys onderworpe aan verandering Koop die boek by Graffiti Boeke